text: Fakliga vitanin í almennu fyrisitingini í Føroyum kann eisini brúkast til at gera skúlabøkur. Tað varð niðurstøðan eftir ein kunnandi fund í gjár millum Umhvørvisstovuna og NÁM.
text: #000000
text: Alt ov lítið undirvísingartilfar verður framleitt á føroyskum, og hetta roynir NÁM at gera nakað við. Tey hava útskrivað eina kapping um skúlabókahandrit og hetta hevur vakt ans útum skúlaverkið. Á Umhvørvisstovuni eru nógv ymisk fakøki, har starvsfólkið liggur inni við stórari fakligari vitan. Tí var tað upplagt at bjóða NÁM á vitjan fyri at frætta meira um, hvørt møguligt er at bera nakað av fakligu vitanini á stovninum víðari til samfelagið ígjøgnum framleiðslu av undirvísingartilfari.
text: #000001
text: Størsta misskiljingin er, at tað krevur so stóra orku at framleiða undirvísingartilfar, at tað ikki kann sameinast við eitt fulltíðarstarv. Ein onnur misskiljing er, at høvundurin skal avlevera tilfar, sum er heilt liðugt. Fyri starvsfólkum á Umhvørvisstovuni gjørdi fundurin greitt, at sjálvandi krevur tað nakað at framleiða tilfar, men uppgávan er langtífrá ómøgulig. NÁM hevur eisini eitt vælskipað útgávuapparat, sum samstarvar við høvundarnar á tann hátt, at tað ikki snýr seg um at avlevara liðug handrit. Í staðin skal framleiðslan av handritunum fatast sum ein tilgongd ímillum høvundan og ritstjórnina.
text: #000002
text: Leinki til handritakappingina hjá NÁM er her: 
text: #000004
text: ArbeiðsøkirMatrikulLand- og sjókortLandsfólkayvirlit og navnamálTinglýsingElveitingareftirlitArbeiðsøkirOrkaSkógrøktNáttúruverndUmhvørvisverndNorðurlendskt samstarvSnarvegirGóðkenningar og loyvirKunngerðartalvaStarvsfólkOyðubløðUmhvørvisstovanUm UmhvørvisstovunaStarvsfólkSambandPrivatlívspolitikkur
text: #000008